|  |  |  |  |  |  |
| --- | --- | --- | --- | --- | --- |
| **Nord-Trøndelag Bondelag** | **Protokoll** | | |  | |
|  | Vår dato | | Revisjon | | Vår referanse |
|  | 22.02.2016 | |  | | 15/00776-11 |
| Utarbeidet av |  | |  | |  |
| Pål-Krister Vesterdal Langlid |  | |  | |  |
| Til: | | Kopi: | | | |
| Nord-Trøndelag Bondelag (intern) | |  | | | |

# Protokoll - valgnemnda Nord-Trøndelag Bondelag 2016

Valgnemnda i Nord-Trøndelag Bondelag har hatt 4 møter og 3 telefonmøter i 2015/2016. Valgnemnda har også vært representert på alle regionmøtene i Nord-Trøndelag i januar 2016.

Valgnemndleder Anne Randi G. Vie har ledet arbeidet i valgnemnda. Nemnda har gjennomført intervjuer med styrets leder, nestleder og to styremedlemmer.

Valgnemnda har fått innspill til valget fra følgende lokallag; Namdalseid, Leksvik, Skjelstadmark, Vuku, Verran, Foldereid, Inderøy, Egge og Kvam. I tillegg fikk valgnemnda innspill under regionmøtene.

Av styrets medlemmer og varamedlemmer på valg, har Asbjørn Helland, Borgny Kjølstad Grande, Hege Lindstrøm og Bent Ingar Fuglu gitt valgnemnda tilbakemelding om at de stiller seg til disposisjon for verv i Nord-Trøndelag Bondelag.

Johan Kristian Daling, Kristin Kjølen og Sigmund Johansen stiller seg ikke til disposisjon for videre verv.

Protokollen fra valgnemnda ble godkjent 22. februar 2016.

Disse er ikke på valg, *2 styremedlemmer:*

**Borgny Kjølstad Grande, Grong**

Alder: 37 år.

Borgny Kjølstad Grande tok over heimgården i Grong kommune i 2008 sammen med mannen. De er gift og har to barn (snart tre). De har sluttet med sau på grunn av rovdyrproblemer. Driver nå med ammeku.

Utdanning: Naturbruk (2 år) påbygning. Mastergrad i økonomi og ressursforvaltning fra Universitetet for Miljø- og Biovitenskap (UMB)

Organisasjonserfaring: Borgny Kjølstad Grande har betydelig organisasjonserfaring gjennom Senterungdommens Landsforbund og Senterpartiet, Ung Tiltakslyst, Intro Innherred, Grong Beitelag/Sauavlslag, Grong Bondelag. Hun har hatt to perioder i Fylkestinget i Nord-trøndelag. Hun har vært gruppeleder for Senterpartiets fylkestingsgruppe.

Hun har vært 2. vara til styret i Nord-Trøndelag Bondelag i tre år. Fungerte midlertidig som 1. vara fra 1. september 2011 til årsmøtet 2012. Ble i 2013 og 2015 valgt som fast styremedlem for to år. Valgt som nestleder for 2013, 2014 og 2015.

Av arbeidserfaring kan nevnes at hun har vært rådgiver på Landbrukets Fagsenter Namdal AS og Bygdeutviklingskonsulent i Steinkjer kommune (2004-2008). Hun er daglig leder i Norsk Landbruksrådgivning Namdal og prosjektleder for Grønn Forskning Midt - Norge.

**Trond Hodne, Hegra**

Alder: 43 år.

Trond Hodne er heltidsbonde med melk- og storfekjøttproduksjon. Han har 270 000 liter i kvote.

Utdanning: økonomi/regnskap og agronom.

Organisasjonserfaring: Trond Hodne har sittet i styret i Hegra Bondelag i 6 år, 4 av disse som leder. Har vært AU-medlem i Tine. Leder i lokalt idrettslag. Han har drevet heimgården i 18 år, og arbeidet før det som landbruksvikar og gårdsbestyrer. Årsmøteutsending Felleskjøpet Agri i 2010 - 2012. Han ble vara til styret i Nord-Trøndelag Bondelag i 2010. Valgt inn som styremedlem i 2011, 2013 og 2015.

**Vedtak**

Valgnemnda fremmer følgende forslag for årsmøtet 2016:

*a. Leder for 2016:*

**Asbjørn Helland, Steinkjer**

Alder: 68 år

Gift og tre barn.

Produksjon: Asbjørn Helland har vært heltidsbonde siden 1970 med melk- og storfekjøttproduksjon på By i Steinkjer. Gården er nå overdratt til datter og svigersønn. Arbeider i dag på gården med 400 000 liter melkekvote. Driftsform; robot og fullfôr. Storfekjøtt; 25 ammekyr av Charolais og framforing av alle okser. Korn på resterende areal. Noe skog.

Utdanning:

Agronomutdanning fra Mære landbruksskole, trenerutdanning i idrett, lederutvikling ved Norsk Landbrukssamvirke og ledelse- og strategiutdanning ved BI, Oslo.

Organisasjonserfaring:

Leder i Egge bondelag og Egge skogeierlag, leder i styret Steinkjer meieri, produsentlagsleder i Egge og Kvam produsentlag, tillitsvalgt kjøttsamvirke og skogeiersamvirke. Styret i Geno i 16 år, hvorav 11 som leder, styremedlem Norsk Landbrukssamvirke, representantskapsmedlem Norges Bondelag, samt styremedlem og leder i diverse aksjeselskap og idrettslag. Valgt til leder i Nord-Trøndelag Bondelag i 2012, 2013, 2014 og 2015.

*b. 2 styremedlemmer for 2 år:*

**Audhild Slapgård**

Alder: 32 år.

Audhild Slapgård er gift og har 4 barn.

Produksjon: Svin og korn   
Utdanning: Jurist

Yrkeserfaring:

Overtok hjemgården i 2006.   
Har vært ansatt hos skattefogden i Nord-Trøndelag, NAV pensjon Steinkjer. Jobber nå som prosjektleder angående ulovlig bygging i Innherred Samkommune.  
  
Organisasjonserfaring:   
Verdal bruksrettsforening, Vuku Landbrukslag, Verdal Driftslag DA,

tillitsvalgt for juristene på jobb og verneombud på herredshuset.

**Lorns Olav Aunsmo, Skogn**

Alder: født i 1965

Produksjon: Jordbær, blomkål, sau og korn

Utdanning: 1-årig agronomkurs på Mære, grunnkurs i skogbruk på Finsås og befalsskole ved infanteriets befalsskole i Trondheim.

Yrkeserfaring: 2 år som avløser med melk og skog, noe skogsarbeid og siden 1988 bonde på Skogn.

Organisasjonserfaring: Leder i Gartnerhallen Trøndelag i 2 år, leder i lokalt vannverk, styremedlem i Innherred Biovarme.

*c. Nestleder for 2016:*

**Borgny Kjølstad Grande, Grong**

*d. 3 varamedlemmer til styret i nummerorden for 1 år:*

**1. Svenn Ove Fosseng, Fosnes**

Alder: 34 år og.

Gift med Lena Kildahl og har fire barn. 3-15 år

Produksjon: driver med melkeproduksjon, 215 000 liter. Noe leiekjøring.

Utdanning: tre år på Val landbrukskole 1997-2000

Yrkeserfaring: Har jobbet som snekker, fjøsrøkter, vekter og avløser.

Begynte som avløser i 2004, samtidig med at han tok over gården og drev med ammeku.

Begynte med melkeproduksjon i 2010 etter å ha fått tildelt nyetableringskvote fra staten i 2009. Har siden vært fulltidsbonde.

Organisasjonserfaring:

2006-2007   1. vara Fosnes bondelag

2007-i dag   leder Fosnes bondelag

2015-2017 medlem valgkomite Fosnes produsentlag.

Er representant i Fosnes kommunestyre

Har også andre lokale lederverv (vannverk, maskinlag osv)

**2. Hege Lindstrøm, Verran**

Alder 46 år

Produksjon: Gården har 130 da som benyttes til forproduksjon for kjøtt- og melkeproduksjon, per i dag utleie. Videre 2000 daa skog og utmark. Driftsbygningene benyttes til sau.

Utdanning: Tre år handels- og kontorfag, Thorp og Andersen vg. skole, Steinkjer, 1986 -1988

Teknikk og håndverk, Mære vg. skole, 2001 Landbruksøkonomi, Mære vg. skole, 2002

Levande skule ”Gården som pedagogisk ressurs”, Norges Landbrukshøgskole, 2002

Prosjektledelse 1, Handelshøyskolen BI, Trondheim, 2010

Praktisk styrearbeid, Høgskolen i Nord-Trøndelag, 2011

Ta Grep Norsk Landbrukssamvirke, 2013-2014

Coaching, Handelshøyskolen BI, Trondheim, 2015

Arbeidserfaring:

Kreditorforeningen, 1988-1989, kontorassistent i Steinkjer kommune i 1989,

utlaster armeringsjern hos Fundia, Smedjebacken i Sverige, 1989 – 1999.

Gårdbruker, Stavrum østre gård fra 2004. Daglig leder, Inn på Tunet Trøndelag SA fra 2006.

Verv:

Leder faggruppe inn på tunet i Matmerk fra 2013. Inn på tunet – utvalget i Norges Bondelag fra 2009, som leder fra 2012. Styremedlem Samvirkesenteret fra 2011.Tillitsvalgt Nortura, kretsnivå, 2011 – 2013, styreleder i Verran næringsforum fra 2013. Valgt inn som 3. vara i Nord-Trøndelag Bondelag i 2014. Styreleder i Inn på Tunet Telemark SA fra 2015.

**3. Kristoffer Moan, Leksvik**

Alder: 33år

Produksjon: Sau og Ammeku

Utdanning: Utdannet befal i Hæren. 3 årig Politihøgskole.

Yrkeserfaring: 3 år som Offiser i Hæren. Politibetjent en kort periode, før overtagelse av heimgård. Skismører i NSF, Langrennslandslaget. Drevet som heltidsbonde siste 5 år.

Organisasjonserfaring:

Har vært medlem i fylkesstyret i Nord-Trøndelag Senterungdom.

Nestleder i Leksvik Bondelag, 4 år.

Har sittet 1 år som leder i Nortura, Fosen-Sør, sitter fortsatt som leder.

Nyvalgt leder i Leksvik Beite og sankelag.

*e. Utsendinger til årsmøtet i Norges Bondelag.*

*5 utsendinger for 2 år:*

1. Borgny Kjølstad Grande, Grong
2. Trond Hodne, Hegra
3. Audhild Slapgård, Vuku
4. Lorns Olav Aunsmo, Skogn
5. Karin Søraunet, Grong

*9 varautsendinger i nummerorden for 1 år:*

1. Svenn Ove Fosseng, Fosnes
2. Kristoffer Moan, Leksvik
3. Per Magnus Værdal, Inderøy
4. Anette Liseter, Namdalseid
5. Siv Anita Lindsetmo, Namsskogan
6. Geir Viken, Overhalla
7. Anita Marø, Nærøy
8. Eskil Andre Brenne, Åsen
9. Anne Marit Igelsrud, Egge og Kvam

*f. Valgnemnd*

Av valgnemnda går følgende ut: Anne Randi G. Vie og Bjarne Faanes.

*2 medlemmer for 3 år:*

Arnstein Røli, Høylandet

Tove Kristin Sølvberg, Sandvollan

*Varamedlemmer i nummerrekkefølge for 1 år:*

1. Karl Jakob Okstad, Høylandet
2. Odd Magne Storflor, Hegra
3. Tone Aune, Nærøy

Leder: Jon Trøite, Hegra

Nestleder: Jo Terje Sagmo, Overhalla

*g. Møteleder for Nord-Trøndelag Bondelags årsmøte 2017:*

Karl Fredrik Okkenhaug, Frol

*h. Fastsette godtgjørelse til fylkesstyret.*

Det godtgjøres etter de satser som gjelder for Norges Bondelag, samt de bestemmelser som gjelder under pkt. B.

Unntatt er fylkeslederen, som får sine godtgjørelser dekket direkte fra Norges Bondelag.

A. Kostgodtgjørelse.

Det dekkes kost- og nattillegg etter regning innenfor rammen av statens regulativ.

B. I de tilfeller der fylkeslaget dekker de faktiske utgifter over samleregning utbetales ikke godtgjørelse etter pkt. A.

C. Bruk av egen bil.

Reisegodtgjørelse for bruk av egen bil er i henhold til statens satser, for tiden kr 4,10 pr. km, og pr. passasjer kr 1,00 pr. km, når bil er den mest hensiktsmessige reisemåte, tid og utgifter tatt i betraktning.

D. Offentlige kommunikasjoner.

Utgiftene refunderes etter regning ved bruk av offentlige kommunikasjoner. Bilag vedlegges reiseregningen.

E. Daggodtgjøring.

Årsmøtet i Norges Bondelag vedtok i 2015 følgende satser (gjelder fram til Norges Bondelags årsmøte 2016):

Daggodtgjøring settes til kr 2000,-

Daggodtgjøring praktiseres slik:

- Reisefravær under 6 timer kr. 1000,-

- Reisefravær over 6 timer kr. 2000,-

Dette gjelder styremøter, ledersamling og ved deltagelse i møter i lokallaga, etter pålegg fra fylkesorganisasjonen, og i utvalg hvor Nord-Trøndelag Bondelag oppnevner medlem og godtgjørelse ikke dekkes på annen måte.

Steinkjer, den 22.02.16.

